Title: ประกาศเทศบาลตำบลสามง่ามท่าโบสถ์ เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของหน่วยงานราชการบริหารส่วนท้องถิ่น

ประกาศเทศบาลตำบลสามง่ามท่าโบสถ์

ประกาศเทศบาลตำบลสามง่ามท่าโบสถ์
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลของหน่วยงานราชการบริหารส่วนท้องถิ่น[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ

เทศบาลตำบลสามง่ามท่าโบสถ์ จังหวัดชัยนาท
ได้จัดทำระบบข้อมูลข่าวสารส่วนบุคคลตามพระราชบัญญัติ ดังกล่าว ดังนี้

ก.  ประเภทของบุคคลที่มีการเก็บข้อมูลไว้
- นายกเทศมนตรี รองนายกเทศมนตรี
เลขานุการนายกเทศมนตรี และที่ปรึกษานายกเทศมนตรี
- สมาชิกสภาเทศบาล
- พนักงานเทศบาล ลูกจ้างประจำ และพนักงานจ้าง

ข.  ประเภทของระบบข้อมูลข่าวสารส่วนบุคคล
- บัตรประวัติ/แฟ้มประวัติ

ค.  ลักษณะการใช้ข้อมูลตามปกติ
-
ใช้ในการบริหารงานบุคคลของหน่วยงานเทศบาลตำบลสามง่ามท่าโบสถ์

ง.  วิธีการขอตรวจดูข้อมูลข่าวสารของเจ้าของข้อมูล
-
กรอกแบบฟอร์มขอตรวจสอบบัตรประวัติหรือแฟ้มประวัติ
- ผู้มีอำนาจของหน่วยงานเป็นผู้พิจารณาอนุมัติ

จ.  วิธีการขอให้แก้ไขเปลี่ยนแปลงข้อมูล
- การขอแก้ไขวัน เดือน ปีเกิด
ปฏิบัติตามระเบียบสำนักนายกรัฐมนตรี ว่าด้วยการขอแก้ไข วัน เดือน
ปีเกิดในทะเบียนประวัติข้าราชการ พ.ศ. ๒๕๔๘
- การแก้ไขเพิ่มเติมรายการในบัตรประวัติ
มีแนวทางปฏิบัติ ดังนี้
(๑)
รายการเปลี่ยนแปลงหรือเพิ่มเติมที่จะต้องแจ้งให้หน่วยงานทราบเพื่อบันทึกในบัตรประวัติ
- การผ่านการอบรม ดูงาน
และได้รับเครื่องราชอิสริยาภรณ์ แจ้งการเปลี่ยนแปลงหรือเพิ่มเติมรายการดังกล่าว
โดยแนบสำเนาเอกสารหลักฐานที่เกี่ยวข้องให้หน่วยงาน จำนวน ๑ ชุด
- การเพิ่มวุฒิการศึกษา
ใช้หลักฐานสำเนาประกาศนียบัตร ปริญญาบัตร และสำเนาใบแสดงผลการศึกษา (Transcript)
- การเปลี่ยนชื่อตัว - ชื่อสกุล
ให้แจ้งการเปลี่ยนแปลง โดยแนบสำเนาเอกสารหลักฐานใบเปลี่ยนชื่อตัว - ชื่อสกุล
พร้อมสำเนาทะเบียนบ้าน
- การเพิ่มเติมรายการอื่นๆ เช่น
การได้รับคัดเลือกเป็นข้าราชการดีเด่น เป็นต้น ให้ส่งสำเนาใบประกาศหรือหลักฐานอื่นๆ
(๒)
เอกสารหลักฐานที่ส่งให้หน่วยงานจะต้องรับรองสำเนาถูกต้องตามระเบียบสำนักนายกรัฐมนตรี
ว่าด้วยงานสารบรรณ พ.ศ. ๒๕๒๖ ข้อ ๓๑ ทุกครั้ง

ฉ.  แหล่งที่มาของข้อมูล
- เจ้าของประวัติ และคำสั่งแต่งตั้ง/ย้าย
เลื่อนขั้นเงินเดือน เลื่อนระดับ

ประกาศ
ณ วันที่ ๓๑ ตุลาคม พ.ศ. ๒๕๕๐
วินัย
 สุเยาว์
นายกเทศมนตรีตำบลสามง่ามท่าโบสถ์

วัชศักดิ์/ผู้จัดทำ
๒๖
กุมภาพันธ์ ๒๕๕๑

[๑] ราชกิจจานุเบกษา
เล่ม ๑๒๕/ตอนพิเศษ ๓๘ ง/หน้า ๙๓/๒๒ กุมภาพันธ์ ๒๕๕๑